
UVOD 


Sveti Franjo Asiski zacijelo je najpopularniji i uvijek 
savremeni Svetac svugdje, a u našim krajevima posebno. 
Nije dakle čudo, da je po čitavom svijetu bio mnogo 
puta iznesen na pozornicu, od Srednjega Vijeka, pa do 
danas, — jedna bibliografija nabraja preko pedeset 
gluma o sv. Franji na svim jezicima, — to vise, sto su 
i sam život tog trubadura, i franjevačke »laude« XIII 
■ vijeka i »Fioretti« XIVoga vrlo dramatični. Ta drama¬ 
tična zanimljivost, te franjevačka jednostavnost, srdač¬ 
nost i naivna pjesnička ljepota učinila je tako omiljelima 
»Fiorette« — miomirisne cvjetiće, kako ih je na hrvatski 
preveo neprežaljeni Narcis ]enko. A sad su, eto, preve¬ 
dena na nas jezik i dva dramatizovana cvjetića, da tako 
kažem, jer se vrijedni katolički dramatičar Henri 
Brochet, o kojemu sam pisao u prošlome svesku »Zbirke 
pelivana Gene zija«, pišući glume »Gospa i Strijelac« i 
»Svetog Franju i Zlog Čovjeka« inspirirao i uživio 
začudnom kongenijalnomu u duh i stil nasmijane i pro- 
stodusne, ali misaone i značajne franjevačke sredo¬ 
vječne proze, kojoj je uspio da dade originalan i ade¬ 
kvatni scenski izraz otvorivši joj time novi put k du¬ 
šama i srcima. Najbolje će biti, da se obje glume izvode 
istu večer, jer ih povezuje centralna ličnost i misao, a 
formom tvore interesantan kontrast: jedna je tiha, sa¬ 
brana molitva, a druga sarena, živa slika iz života, 
lakrdija s edifikantnom svrhom. I jedno i drugo za naše 
je prilike novost i — napredak. 

Auktor je ovu glumu, izvedenu prvi put u Parizu 
21. siječnja 1926., posvetio svojoj djeci, od koje se 
najmlađi sin zove Franjo. Nek je ovaj prijevod posvećen 
svim Franjevcima u našim krajevima i njihovim prija¬ 
teljima, kojih je bezbroj, kao i zasluga, kojima su na v s 
narod zadužili skromni sinovi Asiskog Siromaha. 


V. R. 




LICA: 

FRANJO ASIŠKI 
ZAO ČOVJEK 
PROSJAK 
KRČMAR 

GOSPODIN BROJ JEDAN 
GOSPOĐA BROJ DVA 
GOSPODIN BROJ TRI 
GOSPOĐA BROJ ČETIRI 

Događa se za života asiškoga Sveca, jednog jutra,, 
u krčmi i na ulici pred njom. 


Opaska: Groteskne uloge Gospođe broj dva i Go¬ 
spođe broj četiri mogu Iako igrati i preodjeveni muš¬ 
karci, pa time gluma postaje pristupačna i društvima., 
koja nemaju mješovitih uloga. 


Sveti Franjo i Zao Čovjek 


(Kad se zastor digne, gostiona je zastrta sivom zavje¬ 
som. Stari prosjak čuči lijevo, gotovo u sredini pozornice.) 

Prosjak: Jutros baš čestito zebe, — i tko da onda 
iziđe na ulicu! Ne znam, koji je sat.... Ali osjećam, kako 
kuhinje mirišu, bit će da je blizu podne, — jest, — ali 
ovo podne ne će biti osobito masno, kako mi se čini... 
(Potrese drvenom zdjelicom, u koju prima milostinju, 
a sad je prazna.) Nema govora: ništa uistinu nije 
mnogo... (Pretraži jedan džep, drugi, u trećem nade 
dugme i metne ga u zdjelicu, pa trese s njom.) To je 
doduše tek dugme, ali zvecka svejedno, i, tko bi ga znao, 
možda privuče k sebi u zdjelicu i društvo... ne dugmeta, 
dakako, od njih ionako nikakve koristi... Samo otpa¬ 
daju neprestano, a ja nemam konca, da ih natrag pri- 
šijem... Toga mi ne treba, — ali kad se iz prosjačke 
zdjelice čuje zveckanje, to više puta probudi plemenita 
čuvstva kod ljudi, kako se ono kaže... Jest. (Trese 
zdjelicom.) Ali u prvom redu moraju ljudi biti tu. 
(Zijeva.) Ha!... (Pogleda lijevo.) Oho, eto nekoga... 
(Ukoči se i plačljivo ponavlja tresući zdjelicom.) Smi- 
lujte se, dobri gospodine! Smilujte se!... (Stanka. — 
Nitko ne dolazi. — Prosjak pogleda lijevo.) Nema ni¬ 
koga. Bit će negdje zastao. Uh, uh! Ovo se jutros više 
ne da podnijeti (Uto uniđe desno Zao Čovjek.) Jer što 
je previše ... (Opazi Zlog Čovjeka, pa brže-bolje popravi 
svoje držanje i potresuje zdjelicom.) Smilujte se, dobri 
.gospodine! 

Zao Čovjek (grubo): Što je to? Što će ovaj ovdje? 
Što radite tu? 

Prosjak: Smilujte se... 

Zao Čovjek: Kome? Vama? Ne budite bezobrazni, 
molim vas! 

Prosjak: 0 , gospodine!... 

Zao Čovjek: Što, gospodine? Ja ne volim prosjake. 

Prosjak: A ja još manje, gospodine. Oni su za mene 
konkurencija! Možete mi vjerovati, da ih ne volim. 

Zao Čovjek: A, umijete da pričate, vidim! 

Prosjak: Smilujte se, dobri gospodine, samo to vas 
molim! 

Zao Čovjek: Čemu da se smilujem? Poroku i lije¬ 
nosti? Ne poznajete vi mene, dragoviću moj! 

Prosjak: Ne, gospodine, nemam čast... 

Zao Čovjek: Da me vi poznate, znali biste, da mi 
ništa nije tako odvratno, kao ona polovica čovječanstva, 
koja živi na račun druge polovice. 

Prosjak: 0 , gospodine, ja ne pripadam onoj polo¬ 
vici, na koju vi mislite. 

Zao Čovjek: Vi pripadate onima, koji izrabljuju do¬ 
brotu i glupost ljudsku. 

Prosjak: 0 , ne izrabljujem je baš tako mnogo. 

Zao Čovjek: Prestanite s tim mudrovanjem! 

Prosjak: 0 , gospodine... 

Zao Čovjek: Jeste li čuli? 

Prosjak: Eto vam dokaza, da je ne izrabljujem baš 
tako mnogo: jutros još nisam vidio nikoga, a podne je 
tu, i ja ne^ ću imati ništa da metnem u zube! 

Zao Čovjek: I vi računate sa mnom? 

Prosjak: Ja računam sa darežljivošću ljudi. 

Zao Čovjek: Žalim, ali zlo ste se namjerili. Ja obi¬ 
čajem da dajem novac samo onome, kome sam dužan. A 
pošto to u ovom slučaju ne stoji... 

Prosjak: Tko zna! 

Zao Čovjek: Ne pokušavajte da budete duhoviti! 

Prosjak: 0 , gospodine, jedva imam daha, a kamo li 
duhovitosti! 

Zao Čovjek: No, dobro! 

(Franjo je unišao lijevo, dok su oni 
govorili posljednje rečenice.) 

Franjo: Što je to, prijatelji moji? 

Zao Čovjek: No, evo još jednoga, koji je kao stvo¬ 
ren, da vas brani. 

Franjo: Ja ne ću nipošto braniti onoga, koji ima 
krivo. (Prosjaku). Zar si bio drzovit, brate moj? 

Zao Čovjek (posprdno): Vaš brat! 

Franjo: Svi smo mi braća. I ti si također moj brat, 
baš kao i ovaj ovdje. 

Zao Čovjek: Slušajte vi, ja vas riješavam dužnosti, 
da mi govorite ti! 

Franjo: Dobro, govorit ću vam, kako god želite, ali 
time ne ću spriječiti, da mi ne budemo na zemlji, kako je 
Bog odredio, udovi jednoga tijela i članovi jedne obitelji. 

Zao Čovjek: Izvrsno! I vi ste također jaki na rije¬ 
čima i jači na riječima, nego li na djelu. 

Franjo: Što mislite s time, prijatelju? 

Zao Čovjek: Znam ja, što mislim. U svakom slu¬ 
čaju, vas se ftimalo ne tiče ono, što ja govorim ovome 
ušljivcu. Ja se ne miješam u ono,' što vi pričate koje¬ 
kakvim dobrim dušama, koje zijevaju od miline slušajući 
vas. Molim vas samo, da nastavite svoj put, kad vas ja 
nisam oslovio. 

Franjo (prosjaku): Ubogi moj brate, daj da te za¬ 
grlim, jer tvoje srce nije tako tvrdo, i ti me rado slušaš. 
(Ide i zagrli prosjaka.) 

Prosjak (zbunjen, ali i ganut): Vi ste bome čestit 
čovjek... 

Franjo: I čuj ovo: nauči se da trpiš veselo... ve¬ 
selo, je li? 

Zao Čovjek: Jeste li svršili? 

Franjo: Jest. Svršio sam. Zdravo, prijatelju. 

Zao Čovjek: Dobro,... dobro ... (Franjo ode desno . 
Zao Čovjek časkom zasuti, a onda će prosjaku.) A vi se 
ne šalite, starče, jer ću ja pripaziti na vas! (Hoće da iziđe 
lijevo. Uto uniđe desno Franjo sa Krčmarom, koji ga 
drži pod ruku. Zao Čovjek zastane lijevo naprijed, da 
čuje, što će oni govoriti). 

Krčmar: Kladim se, da niste jutros ništa okusili. 
Meni se to ne čini nimalo pametno. 

Franjo: Oh, dobri moj brate_ 

Krčmar: Nema tu »dobri moj brate«! Vaši obrazi 
upadaju svaki dan dublje. Naskoro ćemo kroz vaše tijelo 
vidjeti sunce. 


9 


Franjo: Treba ljubiti tijelo, i ja ga naprotiv ljubim, 
ma što ti mislio, kao brata,... kao zločestog brata, koji 
mi mnogo neprilike pravi i koji ne umije uvijek da 
sluša,... ali ipak kao brata, kojega se Bog potrudio da 
stvori šesti dan. 

Krčmar: No, eto vidite! 

Franjo: Ali kad nekoga uistinu ljubimo, onda pred¬ 
viđamo mjesto njega opasnosti, koje on sam ne može da 
predvidi... 

Krčmar: Već vidim, kamo ciljate. 

Franjo: I kad znamo, da on na svoju štetu rabi i 
zlorabi slasti, onda ćemo mjesto njega otkloniti te 
slasti... 

Krčmar: I tako dalje, i tako dalje... 

Franjo: ...Tim više, kad je to naš brat, i kad ga 
ljubimo i dobro mu želimo ... 

Krčmar: Brate Franjo, vi govorite kao anđeo, i čo¬ 
vjek bi vam gotovo povjerovao, — kad bi bio tako ne¬ 
oprezan i poslušao vas do kraja. Istina, da je dobro pri- 
sluhnuti kadikada vašim propovijedima, kad želimo da 
izvučemo iz njih neku korist za sebe, — ali danas se o 
tome ne radi. Ja sam uvrtio u glavu, da vašem tijelu 
treba snage, kako bi izdržalo taj pakleni život, kojim ga 
vi silite da živi. 

Franjo (smiješeći se): Pakleni život!... 

Krčmar: To se samo tako kaže. 

Franjo (značajno): Da, da! 

Krčmar: Ukratko: vi ćete doći k meni na objed. 

Franjo: Ali, brate moj,... 

Krčmar: Kasnije ćete mi zahvaliti... Ne ćete li da 
prihvatite moj poziv radi sebe i iz ljubavi za obilnim 
stolom, prihvatite ga radi mene, iz milosrđa, i zato, 
što ćete me veoma ožalostiti, ako mi to odbijete. 

Franjo: Brate moj, zar te je dakle vrag potkupio,, 
da mi postavljaš tako zle stupice? 

Krčmar: 0 , vrag bi vas pustio, da umrete od gladi! 

Franjo: Zašto me ne ostaviš na miru? Daj mi nešto 
milostinje, ako hoćeš, ali nemoj me siliti, da sjednem za 
tvoj stol: ja se tamo ne bih nikako osjećao na svojem* 
mjestu! 

Krčmar: To je jedan razlog više. Dođite iz milosrđa 
i da učinite neku žrtvu. Vidite li, da je to za vas prilika, 
da stečete obilje milosti. 

Franjo: Dobri moj prijatelju... 

Krčmar: Hajde, dođite, inače ću vas silom odvesti! 
(JJzme Franju ispod ruke, odvuče ga prijazno , ali od¬ 
lučno, i oni obojica odu sredinom sivoga zastora, raz- 
maknuvši ga i zatvorivši za sobom. — Zao Čovjek na¬ 
smiješio se zlobno i pobjedonosno i stupio prema sre¬ 
dini pozornice.) 

Zao Čovjek: Ha! ha! ha! Sad sam te ulovio, podla 
masko, kako se pretvaraš glumeći dobrog apostola! 
Savjete umiješ davati! Jest! »Nauči se da trpiš veselo, 
a ja međutim idem da jedem u tvoje zdravlje«. (Pro¬ 
sjaku.) Jeste li vidjeli vašega fratra, koji ide da trpi 
za stolom, da bi vas naučio, kako treba postiti? No? 
jeste li mu vidjeli lice, kad mu je ponuđen dobar ručak? 

Prosjak: He, tako nešto ne bi nitko odbio. 

Zao Čovjek: Ali nek se onda ne pravi, kao da mu 
$e to gadi, nek ne odbija prevrćući očima i zazivajući 
nebo za svjedoka. 

Prosjak: Pa, ako to nikome ne škodi... 

Zao Čovjek (uzrujano koraca): Ah, gadnog li licu- 
mjerca! Sad ćete vidjeti, kako ću ga postidjeti! (Raz¬ 
makne malo zastor i zaviri unutra glavom, da vidi , što 
se tamo događa. A onda se okrene natrag prosjaku i 
zatvori zastor.) Ha! Dajte pogodite, što taj jede, dok 
vi zebete na trgu i nemate što da zagrizete? 

Prosjak: Oh, ja sam vam slab pogađač... 

Zao Čovjek: Dobro je izabrao svog krčmara, ra¬ 
zumije se on u to, vidi se! 

Prosjak: Tim bolje za njega, ako je bio sretne ruke, 
zar ne?! 

Zao Čovjek: ...Ali svatko ne misli kao vi, i ja se 
ne ću tako lako složiti s tim licumjerstvom i lopovlukom. 

Prosjak (iskreno): 0 , ali taj čovjek... (Pobojao se, 
va promijeni ton.) mene se to ništa ne tiče. 

Zao Čovjek: A dok ga vi branite, on jede paštetu 
vama u brk! 

Prosjak: Paštetu? He! he! to ne će biti loše. 

Zao Čovjek: Paštetu od zečevine, zalijevajući je luj- 
nim vincem. 

Prosjak (oblizne se): Trista mu! 

Zao Čovjek: Krijepi se, da vam kasnije može doći 
propovijedati umjerenost! 

Prosjak: Hja! Svatko radi ono, što može. 

Zao Čovjek: A zar vama ne bi pašteta isto tako pri¬ 
jala kao i njemu? 

Prosjak: 0 , i te kako! 

Zao Čovjek: Ne biste li je i vi pojeli kao on, da vam 
tko ponudi? 

Prosjak: Zacijelo, samo me nitko ne nudi! 

Zao Čovjek: No, idite dakle, pokucajte na vrata i 
zatražite od njega malo te paštete, kojom se časti! 

Prosjak: Zar se tako nešto smije? 

Zao Čovjek: Idite samo k njemu i tražite, — da vi¬ 
dite, hoće li vam dati milostinju i hoće li pristati da po¬ 
dijeli s vama svoj ručak. 

Prosjak (ustaje neodlučno): Mislite li, da... 

Zao Čovjek: Ja bih vrlo rado vidio, da to pokušate. 

Prosjak: Mislite li, da će mi dati? 

Zad Čovjek: Ako vam dade, ja ću to Kupiti od vas 
— i platit ću vam dvostruko nego li vrijedi! 

Prosjak: Ali ako mi ne da? 

Zao Čovjek: Tada ćete barem dobiti plaću, što je 
dobije svjedok, jer ću vas pozvati da svjedočite. 

Prosjak: A što onda, ako mi ponudi nešto drugo, a 
ne paštetu? 

Zao Čovjek: Nemojte primiti. Ja kupujem ,samo 
paštetu. Što će mi prosta korica kruha ili na po oglodana 
kost! 

Prosjak: Dobro, dobro. Zahtijevat ću dakle paštetu. 

Zao Čovjek: Idite. Ja vas čekam ovdje. (Povuče se i 
sakrije se iza vrve kulise lijevo. Prosjak stupi u sredinu 
pozornice.) 

Prosjak (za se): Ne razumijem dobro toga čovjeka: 
najprije mi je gotovo obećao batine, kad sam ga zamo¬ 
lio milostinju, pod izlikom, da ne voli one, koji prosjače, 
a sada mi nudi novaca, da odem prositi za njega. Na 

svejedno. Rekao je, da će mi platiti, ... ne treba da znam 
zašto. Hajdmo da tražimo tu paštetu, ... mora da je 
vrlo dobra, kad on hoće da mi je tako skupo plati. 

(Ode pred pozadinu desno i udari ne¬ 
koliko puta stapom o zemlju. Sivi se zastor otvara. Za 
prostrtim stolom sjede Franjo i Krčmar, — prvi lijevo, 
a drugi desno, — jedan drugome sučelice). 

Krčmar: Nemojte samo promatrati moju paštetu s 
tim vašim pogledom. (Uzme staklenku i natoči vina u 
Franjinu čašu.) Jedite i potjerajte niz grlo ovim vincem, 
kakva još niste okusili. 

Franjo: Brate, tvoja je pašteta dobra. 

Krčmar: Kako to znate? Ta još je niste ni okusili! 

Franjo: Osjećam joj miris, brate, a moj me nos ne 
vara. 

Krčmar: Usta će vas još manje prevariti. 

Franjo: I tvoje je vino dobro. — Ali tvoje je srce 
još bolje, zato sam i pristao da sjednem za tvoj stol. 

^ Krčmar: Nije dosta sjesti za stol, niti sam vas ja 
pozvao da jedete moje srce. 

Franjo: Ne smijemo jesti samo sa tjelesnim ustima. 

Krčmar: Ali moramo da jedemo i s njima; Bog nam 
ih je dao, da se s njima služimo. 

Franjo: Pravo si rekao. No Bog nam je dao usta u 
prvom redu zato, da ga slavimo i hvalimo. 

Krčmar: A želudac? a trbuh? 

Franjo: Zato, da se umijemo čuvati njih. (Prosjak 
opet udari štapom o zemlju.) 

Krčmar (okrene glavu desno): Tko to tako kuca? 
Naprijed! (Prosjak se primakne i stane na stepenicu.) 
Tko ste vi? Što hoćete? 

Franjo: Nijesi li ti, brate moj, onaj, koga sam malo 
prije susreo na ulici? 

Prosjak: Jest, ja sam taj, brate. Nemojte se srditi, 
što sam se usudio da vam dođem zanovijetati, ali bio 
sam gladan, a vi znate, kako je to, kad je čovjek gladan: 
svaka prilika, da nešto pojede, dobro mu je došla. 

Franjo: Baš si dobro pogodio, brate! (Uzme svoj 
tanjur.) 

Krčmar: Brate Franjo, ja vam zabranjujem, da mu 
date paštetu. 

Franjo: Ti mi zabranjuješ, brate? 

Krčmar (ustane): Ja ću naložiti u kuhinji, nek mu 
dadu nešto, da se najede, ali ja ne ću, da vi radi njega 
ostanete bez svojega dijela. 

Franjo: A što ću ja onda s time? 

Krčmar (uzme mu tanjur iz ruke i metne ga na stol 
pred njega): Lijepo ćete pojesti! 

Franjo (dade mu znak, da sjedne: krčmar nevoljko 
sjedne na svoje mjesto , a prosjak na pod, t. j. na drugu 
stepenicu): Brate moj, zamisli, da sam ja poznavao dva 
magarca, koje je isti gospodar mogao da upregne u 
svoja kolica. Prvi je mogao da dobro ide samo natašte. 
Drugi je mogao da dobro ide samo pošto je pojeo 
onoliko, koliko magarcu pripada da jede. Kad bi gospo¬ 
dar, o kome govorim, upregao prvoga magarca, ne bi ga 
nahranio. A kad bi upregao drugoga, dao bi mu potrebitu 
hranu. Znao je gospodar, da treba poštivati neke mušice 
magaraca, ali nema ti do iznimaka, da potvrdiš općenita 
pravila. Da si ti bio gospodar, o kome ti pričam, što bi 
uradio onoga dana, kad bi upregao prvoga magarca? 

Krčmar: Pa ostavio bih ga gladna, razumije se! 

Franjo: Znao sam ja, da ćeš ti odmah shvatiti i da 
ćeš se složiti sa mnom. (Prosjaku, koji ustane.) De, dođi 
ovamo, brate moj, i otvori torbu preda mnom. Vidiš, ja 
sam ti prvi magarac i mogu da hodam samo natašte! 

Krčmar: Hej! stanite! 

Franjo (uzme paštetu, pa će krčmaru, koji je skočio, 
da mu je uzme, pokazujući na prosjaka): On je drugi 
magarac. On ne može da hoda, kad nema ništa u želucu. 

Krčmar: Brate Franjo... 

Franjo (stavljajući paštetu u torbu prosjaku): Tako 
ćemo obojica moći da hodamo. (Gostioničaru.) A kola 
ne će skrenuti s pravoga puta. 

Krčmar: Oh ... 

Franjo: Zar mi nisi rekao, da se slažeš sa mnom? 

Krčmar: Ali radilo se o dva magarca! 

Prosjak: Vi ste uistinu ljubezni, brate moj,... ja 
nisam tražio toliko, da biste vi ostali bez svojega dijela. 

Franjo (prosjaku): Nama je obojici bilo krivo po¬ 
dijeljeno. Naš se gospodar zacijelo prevario. Ne smijemo 
mu zamjeriti, jer ima dobru volju. Zahvali mu, brate 
moj. 

Prosjak: Hvala vam dakle, gospodine. 

Krčmar (nešto Ijutito, češući se iza uha): Da sam 
znao... 

Franjo: Što bi bio učinio? Zar ti je draže da se 
nađeš u jarku? 

Krčmar: Da sam znao, ne bih bio primio tog pro¬ 
sjaka, a vas bih prisilio da jedete. 

Franjo: Oh, brate moj, time bi se dva puta uvalio 
u blato. 

Krčmar (prosjaku): Kupite se! 

Prosjak: Hvala vam svejedno. Naročito vama, brate 
moj, jer ste mi dali svoj dio. 

Krčmar: Dobro je. Idi. (Prosjak siđe i dođe pred 
prvu kulisu desno. — Stanka. — Krčmar je Ijutito sjeo t 
okrenuo leđa Franji i mrmlje mršteći se. Franjo se smi¬ 
ješi promatrajući ga. Krčmar najposlije ne izdrži i okrene 
se natrag Franji) Time ste se lijepo okoristili, zar ne? 

Franjo: No, no. Zašto se tužiš, brate? Zar ne vidiš, 
da tvoja kola mogu sad ići pravo? 

Krčmar: Hm ... 

Franjo (ustane, ozbiljnije): Svakako, ja poznam ma¬ 
garca, koji može hodati onako, kao što sada hoda. 

(Sivi se zastor zatvara. Prosjak i 
Zao Čovjek nalaze se sprijeda jedan desno, drugi lijevo. 
— Upute se jedan k drugome.) 

Zao Čovjek: No dakle? 

Prosjak: Dakle evo paštete. Brat Franjo dao mi je 
svoj dio prije no što sam ga i zamolio. 

Zao Čovjek: Je li vam dao baš svoj dio? 

Prosjak: Baš svoj. Sve, što je imao na svojem 
tanjuru. 

Zao Čovjek: Jeste li sigurni za to, što kažete? 

Prosjak: Da li sam siguran? Dapače se to nije na¬ 
ročito svidjelo gospodinu, koji je s njime sjedio za 
stolom, čini mi se, pa me zamalo nije poslao u kuhinju, 

gdje bi se već našli neki otpaci za mene. Ali brat nije 
htio ni da čuje o tome. Rekao mi je, da sam ja jedan 
magarac... 

Zao Čovjek: Kako to, magarac? 

Prosjak: I rekao je, da je on drugi magarac. 

Zao Čovjek: Tko? 

Prosjak: On, brat Franjo. Rekao je, da je magarac 
i da... ukratko, je li... ukratko, ne znam, što je sve 
rekao,... ali najposlije je uzeo paštetu, pozvao me, da 
se primaknem i metnuo mi ju je evo u ovu torbu. 
(Uzme paštetu i pruži je Zlom Čovjeku.) 

Zao Čovjek: Nisam dobro shvatio tu pripovijest o 
magarcima... 

Prosjak: Ni ja bome. 

Zao Čovjek: Ali najvažnije je to, da imamo paštetu. 

Prosjak (pruži ruku): E pa, ako je gospodin zado¬ 
voljan ... 

Zao Čovjek: Platit ću vam začas. Ali možete mi još 
trebati, pa vas molim, da ostanete još malo ovdje. 

Prosjak: 0 , znate, meni se baš ne žuri,... ali opet. 

Zao Čovjek: Ako vas domalo zapitam, gdje ste do¬ 
bili tu paštetu, ne smijete kazati, da vam ju je fratar dao. 

Prosjak: Ali ako mi ju je ipak on dao... 

Zao čovjek: Reći ćete samo, da ste pošli prositi u 
tu kuću, i da je fratar sjedio za stolom jedući tu paštetu 
i pijući dobro vino! 

Prosjak: Da pravo kažem, nisam ga vidio ni da 
jede ni da pije. 

Zao Čovjek: Niste ga vidjeli... To još ne znači, da 
on to nije učinio! 

Prosjak: A možda i jest,... ali opet, da ne lažem. 

Zao Čovjek (odsjede): Ako vas pitam, recite samo 
to, što sam vam kazao. 

Prosjak: Dobro je. Ali... hoće li mi gospodin 
platiti? 

Zao Čovjek (gotovo uvrijeđen): Oho! 

Prosjak: Dobro, dobro. Reći ću, kako želite. 

Zao Čovjek: Stanite tu u kut i ne govorite nego 
samo, ako vas ja pitam. 

Prosjak (ide prema lijevoj strani): Tu? 

Zao Čovjek: Tu. 

(Prosjak sjedne lijevo pred prvu 

kulisu.) 

Zao Čovjek (više za se): Iza objeda netko ide na 
šetnju, a netko na posao. Mnogo će ljudi proći ovuda. 
Vidjet ćemo. — Eto već ide netko. (Obazire se i hoda 
po pozornici, kao da traži nekoga ili nešto. Gospodin broj 
jedan uniđe desno. Čudna je to i smiješna pojava.) 

Zao Čovjek: (pristupi k došljaku tako , da su obojica 
do rampe: s lijeve strane šaptačevoj škulji stoji Zao 
Čovjek, a nasuprot njemu , desno do šaptačnice, Gospo¬ 
din br. 1.) 

Oprostite, gospodine: poznajete li vi nekog brata 
Franju? 

Gospodin br. 1: Brata Franju? Ta otkuda ste banuli, 
gospodine? Tko ovdje ne zna brata Franju? To je naj¬ 
divniji čovjek, kojega je zemlja ikada nosila. Ostavio je 
sve, da se posveti dobru čovječanstva. Qtišao je go¬ 
tovo go iz kuće, da se može slobodnije kretati. Živi 
možeš reći od ničesa, ne će da jede ni da pije, blaži je 
od janjeta, govori kao anđeo Gospodnji: da je i svetac, 
ne bih se nimalo čudio. 

Zao Čovjek: E, mora da je to baš onaj, koga tražim. 

Gospodin br. 1: Zar ga vi tražite? 

Zao Čovjek: Jest, samo je moj Franjo najpreprede¬ 
niji svat, koga poznam. Dolazim ovamo, da raskrinkam 
njegov lopovluk i pakost. On glumi sveca, kako bi lakše 
zaveo ljude. Napustio je bučno svoju obitelj, pokazavši 
time svoju ludo nepokornu ćud. Ne nosi nikada ništa sa 
sobom, ali nije mu bogatstvo mrsko. Širi u puku uvje¬ 
renje, kako živi od ničesa, ali umije udesiti, da ga pozovu 
k sebi, kad je vrijeme jelu, domaćine, koji najbolje časte 
svoje uzvanike. Pravi se propovjednikom riječi Božje 
možda, ali se voli baviti onim, što ga se ne tiče, i pred¬ 
bacivati koješta upo šale upo zbilje svakome, koga 
sretne na svom putu.* To je varalica, na koga moram 
upozoriti ljude. 

Gospodin br. 1: Oh, gospodine, ja vam ne vjerujem. 
Vi ste se očito zabunili. 

Zao Čovjek: Jao, kamo sreće, da se varam, ali pru¬ 
žit ću vam dokaze! 

Gospodin br. 1 : To znači, da postoji više nego jedan 
brat Franjo, jer uvjeravam vas, da moj... (Gospođa 
broj dva ulazi lijevo. Čudna je to i smiješna pojava.) 
Uostalom, zapitat ćemo gospođu, pa ćete vidjeti, da se 
varate. Gospodo, oprostite, ali ovaj me gospodin pita,, 
poznam li ovdje brata Franju? 

Gospoda br. 2 ( došla je naprijed k rampi , tako da su 
sada ona i Gospodin br. 1 desno i lijevo od šaptačnice, 
a Zao Čovjek u sredini između njih): Brata Franju? Ta 
otkuda ste banuli, gospodine? Tko ovdje ne zna brata 
Franju? To je najdivniji čovjek, kojega je zemlja ikada 
nosila. Ostavio je sve, da se posveti dobru čovječanstva. 
Otišao je gotovo go iz kuće, da se može slobodnije kre¬ 
tati. Živi možeš reći od ničesa, ne će da jede ni da pije, 
blaži je od janjeta, govori kao anđeo Gospodnji: da je i 
svetac, ne bih se nimalo čudila! (Dok ona ovo govori , 
prilično brzo, Gospodin br. 1 kima neprestano odobra¬ 
vajući, a Zao Čovjek pravi porugljivo i dosadno lice.) 

Gospodin br. 1: Vidite, gospođa nije ni za piknju iz¬ 
mijenila ono, što sam vam ja rekao! 

Zao Čovjek: Tim više žalim. Ali moram da vas 
razuvjerim. 

Gospodin br. 1: Gospodin mi veli, da je brat Franjo 
najprepredeniji svat, koga pozna... 

Zao Čovj’ek: ...Ja dolazim ovamo da raskrinkam 
njegov lopovluk i pakost. 

Gospodin br. 1: ... Čini se, da glumi sveca, kako bi 
lakše zaveo ljude ... 

Zao Čovj’ek: ...Napustio je bučno svoju obitelj, po¬ 
kazavši time svoju ludo nepokornu ćud ... 

Gospodin br. 1: ...Ne nosi nikada ništa sa sobom,, 
ali čini se, da mu bogatstvo nije mr.sko... 

Zao Čovj’ek: ...Širi u puku uvjerenje, kako živi od 
ničesa, ali umije udesiti, da ga pozovu k sebi, kad je 
vrijeme jelu, domaćine, koji najbolje časte svoje 
uzvanike... 

Gospodin br. 1: ...Premda se pravi propovjedni¬ 
kom riječi Božje, regbi, da se voli baviti i onim, što ga 

se ne tiče, i predbacivati koješta upo šale upo zbilje 
svakome, koga sretne na svom putu... 

Zao Čovjek: ... To je varalica, na koga moram upo¬ 
zoriti ljude! 

Gospođa br. 2 (koja je čitavo ovo vrijeme pro¬ 
testno mahala glavom i rukama): 0 , gospodine, vi me 
silno iznenađujete! 

Zao Čovjek: Može biti, da vas iznenađujem, ali na¬ 
žalost, za svoje tvrdnje imam u ruci dokaze. (Desno 
uniđe Gospodin broj tri. Čudna je to i smiješna pojava. 
On prođe preko pozornice i stane pred Gospođu br. 2 , 
u ona ga primi za rame). 

Gospoda br. 2: Gospodine, ne mogu da vjerujem 
svojim ušima! 

Gospodin br. 3 : Što vele vaše uši, gospođo? 

Gospođa br. 2: Upravo sam susrela gospodina, i on 
me zapitao, poznam li brata Franju. 

Gospodin br. 3 (okrene se leđima publici, tako da 
sada stoji licem prema Zlom Čovjeku): Brata Franju? 
Ta otkuda ste osvanuli, gospodine? Tko ovdje ne zna 
brata Franju? To je najdivniji čovjek, kojega je zemlja 
ikada nosila. Ostavio je sve, da se posveti dobru čovje¬ 
čanstva. Otišao je gotovo go iz kuće, da se može slo¬ 
bodnije kretati. Živi možeš reći od ničesa, ne će da jede 
ni da pije, blaži je od janjeta, govori kao anđeo Go¬ 
spodnji: da je i svetac, ne bih se nimalo čudio! 

Gospodin br. 1 (Zlome Čovjeku): No, vidite! 

Gospoda br. 2 : Vidite li, gospodine, da svi jednako 
mislimo. 

Gospodin 1 br. 3 : A o čemu se to radi? 

Gospodin br. 1: Gospodin nam veli, da je brat Fra¬ 
njo najprepredeniji svat, koga pozna... 

Gospođa br. 2: ...Te da treba raskrinkati njegov 
lopovluk i pakost... 

Gospodin br. 1: ...Čini se, da glumi sveca, kako 
bi lakše zaveo ljude ... 

Gospođa br. 2: ...I da je napustivši bučno svoju 
obitelj pokazao time svoju ludo nepokornu ćud... 

Gospodin br. 1: ...Ne nosi nikada ništa sa sobom... 
ali čini se, da mu bogatstvo nije mrsko ... 


19 



Gospođa br. 2: ...Širi u puku uvjerenje, kako živi 
od ničesa, ali se čini, da umije udesiti, da ga pozovu k 
sebi, kad je vrijeme jelu, domaćine, koji najbolje časte, 
svoje uzvanike ... 

Gospodin br. 1: ...Premda se pravi propovjedni¬ 
kom riječi Božje, regbi, da se voli baviti i onim, što ga 
se ne tiče, i predbacivati koješta upo šale upo zbilje 
svakome, koga sretne na svom putu... 

Zao Čovjek (lakim glasom ): To je varalica, na koga 
moram upozoriti ljude! 

Gospodin br. 1: Eto! 

Gospođa br. 2: Eto! 

Gospodin br. 3 (okrene se publici): Zar je ta 
moguće? 

Zao Čovjek (stupi naprijed između Gospodina br. 1 
i Gospodina br. 3 i reče ovome potonjemu okrenuvši se 
licem lijevo): Imam dokaze, gospodine! 

Gospodin br. 3 (više za se, okrenuvši se napola li¬ 
jevo): Tako nešto? E, baš te grdno varaju na ovome 
svijetu! (Zao Čovjek stao je desno do rampe ispred 
Gospodina br. 1 , a ovaj se pomalo povuče u pozadinu . 
Dok Gospodin br. 3 govori slijedeće dvije izreke, Go¬ 
spođa br. 2 primiče se lagano Gospodinu br. 1 u poza¬ 
dinu. Lijevo je ušla Gospođa br. 4. Čudna je to i smi¬ 
ješna pojava. Gospodin br. 3 obraća se njoj) Gospodo,, 
znate li, što mi pričaju? (Povuče se lagano prema 
pozadini.) 

Gospoda br. 4: Ne znam, gospodine. 

Gospodin br. 3: Tiče se brata Franje. 

Gospodin br. 1 (pokazujući na Zlog Čovjeka. Sad je 
slika ovakva: u pozadini poredani su, od desna na lijevo. 
Gospodin br. 1 , Gospođa br. 2 i Gospodin br. 3, a spri¬ 
jeda, kod rampe, ali dosta udaljeni jedno od drugoga f da 
ne sakriju 1 , 2 , 3, stoje lijevo Gospođa br. 4, a desno njoj 
sučelice Zao Čovjek.) Ja sam čas prije susreo gospo¬ 
dina ... 

Gospođa br. 2: ...I gospodin nas je zapitao, po¬ 
znajemo li brata Franju ... 

Gospođa br. 4 (Zlom Čovjeku): Brata Franju? Ta 
otkuda ste banuli, gospodine? Tko ovdje ne zna brata 

Franju? To je najdivniji čovjek, kojega ie zemlja ikada 
nosila... 

Zao Čovjek (uleti joj u riječ i nastavi oponašajući 
porugljivo njezin ton): Ostavio je sve, da se posveti 
dobru čovječanstva? ... 

Gospođa br. 4: Otišao je gotovo go iz kuće, da se 
može slobodnije kretati 

Zao Čovjek (kao gore): Živi možeš reći od ničesa? 

Gospođa br. 4: Ne će da jede ni da pije... 

Zao Čovjek (kao gore): Blaži je od janjeta?.. 

Gospođa br. 4: Govori kao anđeo Gospodnji... 

Zao Čovjek (kao gore): Da je i svetac, ne biste se 
nimalo čudili? 

Gospođa br. 4: Uistinu, ne bih se nimalo čudila. 

Gospodin br. 1: No eto! 

Gospođa br. 2: I ona je rekla... 

Gospođin br. 3: Točno kao i mi. 

Gospođa br. 4: Zar ne misle tako svi? 

Zao Čovjek (svojim običnim glasom): Ali ja eto ne 
mislim tako! 

Gospođa br. 4: Što vi mislite, gospodine? 

Gospođin br. 1 (svi sad redom govore kao iz puške) : 
Gospodin veli, da je brat Franjo... 

Gospođa br. 2: Najprepredeniji svat, koga pozna.. 

Gospodin br. 3: ...I da treba raskrinkati... 

Gospodin br. 1: ...Njegov lopovluk i pakost... 

Gospođa br. 2: Čini se, da glumi sveca... 

Gospodin br. 3: Kako bi lakše zaveo ljude... 

Gospodin br. 1: I da je napustivši bučno svoju 
obitelj... 

Gospođa br. 2: Pokazao time svoju ludo nepo¬ 
kornu ćud... 

Gospodin br. 3: Ne nosi nikada ništa sa sobom... 

Gospodin br. 1: Ali čini se, da mu bogatstvo nije 
mrsko... 

Gospođa br. 2: Širi u puku uvjerenje, kako on živi 
od ničesa ... 

Gospodin br. 3: Ali čini se, da umije udesiti, da ga 
pozovu k sebi... 

Gospodin br. 1: Kad je vrijeme jelu... 

Gospođa br. 2: Domaćine, koji najbolje časte svoje 
uzvanike... 

Gospodin br. 3: Premda se pravi propovjednikom 
riječi Božje ... 

Gospodin br. 1: Regbi, da se voli baviti... 

Gospođa br. 2: ...onim, što ga se ne tiče... 

Gospodin br. 3: I predbacivati koješta... 

Gospodin br. 1: ...upo šale, upo zbilje... 

Gospođa br. 2: ... svakome ... 

Gospodin br. 3: ...koga sretne na svom putu. 

Zao Čovjek: To je varalica, na koga moram upo¬ 
zoriti ljude! 

Gospodin br. 1: Eto! 

Gospoda br. 2: Eto! 

Gospodin br. 3: Eto! 

Zao Čovjek: A ja imam dokaze za sve, što ste čuli. 

Gospoda br. 4: Oh ... 

Zao Čovjek: Sad ste eto točno upućeni. 

Gospoda br. 4: Ali dokazi? Gdje su dokazi, go¬ 
spodine? 

Zao Čovjek: Odmah ću vam ih pokazati. Ali 
uostalom... 

(Franjo izlazi iz kuće svog prijatelja kroz sredinu sivog 
zastora. Četvero gospode i Zao Čovjek razmaknu se 
tako, da Gospodin br. 1, i Gospođa br. 2 ostanu desno, 
a Gospodin br. 3 i Gospođa br. 4 lijevo. Zao Čovjek 
ostane naprijed desno do Gospodina br. 1, a sveti Franjo 
stoji do otvora zastora u pozadini.) 

Gospodin br. 1 i Gospođa br. 2: Evo brata Franje. 

Gospodin br. 3 i Gospođa br. 4: Evo brata Franje. 

Franjo (smiješeći se): Braćo moja, zar ste me 
čekali? 

Zao Čovjek: Jest. Baš smo vas čekali. 

Franjo: Prepoznajem vas, prijatelju. Što hoćete od 
mene? 

Zao Čovjek: Htjeli smo samo znati, jeste li dobro 
ručali? 

Franjo: 0, prijatelju, čovjek uvijek ruča predobro. 

Zao Čovjek: Gospodin i Gospođa, pa i ovaj Gospodin 
i ova Gospođa, mišljahu, brate moj, da vi ne jedete ništa 
o svojim obrocima. 

Franjo: Krivo su imali. Ja jedem. I mnogo sam iz¬ 
birljiviji, nego li dolikuje. 

Zao Čovjek: To sam im ja i govorio. Cak sam im 
dokazivao, da vi prilično volite dobru trpezu. 

Franjo: Pravo imate. 

Zao Čovjek: Zabavljali su se proglašujući vas »sve¬ 
cem« prije vremena i mišljahu, da vam time iskazuju 

uslugu. .. . 

Franjo: Je li moguće? Ja se nadam, da ste ih vi 

razuvjerili. 

Zao Čovjek: Nastojao sam oko toga, kako sam naj¬ 
bolje znao. Rekao sam im, ... kao što eto sad vama 
govorim, ...da su u nekima od nas dva čovjeka: jedan, 
koji se krije i jedan, koji se pokazuje. 

Franjo: Nažalost, tako je, prijatelju moj! 

Zao Čovjek: Onaj, koji se pokazuje, može uzvraćati 
do mile volje oči k nebu i pokazivati svakome mršavo 
lice; može propovijedati lijepe riječi i govoriti medenim 
glasom; može se za\neseno bacati na koljena i postiti, 
— onaj, koji se krije,\ postoji uza sve to i smije se pre¬ 
vari, živi mirnim i slobodnim životom, dopušta, da ga 
pozivaju i hrane paštetom i napajaju dobrim vinom ne 
opirući se previše. 

Franjo: Prijatelju... 

Zao Čovjek: Nemam li pravo? 

Franjo: Imate pravo, prijatelju. 

Zao Čovjek: A? Imam pravo? Vi priznajete i ne 

branite se? 

Franjo: Zašto ne bih priznao, da sam grešmk? 

Zao Čovjek: I dok su ovi vrijedni ljudi mislili, da 
se vi hranite korijenjem i skakavcima, vi ste se sladili 
paštetom, ovom paštetom (Pokazuje paštetu.) u toj kući, 
iz koje izlazite. 

Franjo: Ako sam jeo toga, zlo sam uradio. 

Zao Čovjek (pobjedonosno): Gledajte, jesam li la¬ 
gao! (Okrene leđa publici i dijeli tako gospodi paštetu. 
Svako od njih uzme ponuđeni komad i ogleda ga). 


23 




Gospodin br. 1: Ali... 

Gospođa br. 2: Ali... 

Gospodin br. 3: Ali... 

Gospođa br. 4: Ali... 

Zao Čovjek: No? Vidite, da je onome, tko ovim trpa 
.želudac, lako propovijedati drugima uzdržljivost. 
Gospođa br. 4: Ali... 

Gospodin br. 3: Ali... 

Gospođa br. 2: Ali... 

Gospodin br. 1: Ali... 

Zao Čovjek: Što »ali«? 

Gospodin br. 1: Zašto ste nam to dali? 

Zao Čovjek: Da vam pokažem, čime se hrani vaš 
»svetac«. 

Gospođa br. 2: Zar uistinu, brate Franjo... 
Gospodin br. 3: Vi jedete kamenje? 

Franjo: Kamenje? 

Gospodin br. 4 (Home Čovjeku): Pa vi ste nam 
dali kamenje. 

Zao Čovjek .(zatečen): Kamenje? Kakvo kamenje? 
Gospodin br. 1 (vraća mu komad): Pogledajte! 
Gospođa br. 2 (isto tako): Pogledajte! 

Gospodin br. 3 (isto tako): Pogledajte! 

Gospođa br. 4 (isto tako): Pogledajte! 

Zao Čovjek (zaprepašteno poleti u desni kut pozor - 
me do rampe i grozničavo promatra kamenje): To da je 
kamenje? 

Franjo (smiješeći se mirno): Ja ne jedem kamenja. 
Zao Čovjek (vikne iz svoga kuta): Hej prijatelju! 
Prosjak (stupi do rampe lijevo, isto kao što je Zao 
Čovjek desno): Što zapovijedate, gospodine? 

Zao Čovjek (idući k njemu prama sredini): Što je to? 
Prosjak (uzme u ruke pruženo): To je pravo prav- 
cato kamenje. 

Zao Čovjek (pomalo prijeteći): Otkuda to kamenje? 
Prosjak: Ne znam, gospodine. Kad ste me čas prije 
•poslali, da prosim za vas, dobio sam paštete. 

Franjo: Dakle nisi za sebe pružao ruku, brate? 
Prosjak: To jest... 

Franjo (dolazi pomalo naprijed iz pozadine): Nemoj 
se zbuniti... 

Prosjak: To jest... ja ne znam pravo, što bih mo¬ 
rao da kažem. 

Gospodin br. 1 i Gospodin br. 3: Istinu! 

Gospođa br. 2 i Gospođa br. 4: Istinu! 

Prosjak: Jest, ali ako kažem istinu, možda ne ću 
dobiti plaću ... 

Zao Čovjek: Hm, hm... (Očito je smeten, uzmiče 
desno, a Prosjak gledajući ga povlači se lijevo . Ono če¬ 
tvero stišću se oko Franje.) 


Franjo: Kakvu plaću? 

Prosjak: Plaću, koju mi je gospodin imao da dade. 

Franjo: A zar te nije on malo prije naprotiv odbio? 

Prosjak: Jest. Ali kasnije me je gospodin ustrebao, 
pa mi je obećao novaca, ako odem prositi od vas pa¬ 
štetu. Zato sam ja došao k vama. Tada ste vi otkinuli 
sebi od ustiju svoj dio radi mene. A ovaj mi je gospodin 
čak rekao, da ne govorim, kako ste mi dali baš svoj 
komad. 

Gospodin br. 1 (Franji): To je dakle bio vaš komad? 

Gospođa br. 2: Baš vaš? 

Gospodin br. 3: To dakle znači... 

Gospođa br. 4: Vi niste ništa ni okusili? 

Prosjak: Onda sam mu ja donio paštetu... i onda r 
eto ... I onda to više nije pašteta, kako vidim... 


Gospodin br. 1: 
Gospoda br. 2: 
Gospodin br. 3: 
Gospođa br. 4: 


Oh!!! 


Gospodin br. 1 (Franji): Nemojte nam zamjeriti, 
što smo posumnjali u vas. 

Gospođa br. 2: Taj je zao čovjek tome kriv. 

Gospodin br. 3: Trebali smo ga odmah otjerati. 

Gospođa br. 4: Jer mi dobro znamo, da ste vi svet 
čovjek. 

Franjo: Što? Što?^Šutite, molim vas! (Odmakne se 
od njih i priđe k Zlom Čovjeku i metne mu ruku na rame . 

Ono četvero ostalo je sad u pozadini, stojeći u ravnoj 
crti i držeći desnu ruku kao trublju na uhu. Tako će 
ostati do konca prizora , osluškujući , kako Franjo govori 
Home Čovjeku): Dobri moj prijatelju, kako sam vam 
naprotiv zahvalan. 

Zao Čovjek: Ali... 

Franjo: Kako ste dobri, što tako pazite na ubogog 
brata! 


Zao Čovjek: Hm, ovaj... 

Franjo: Nastavite, zar ne, nastavite. Ne smije se 
dopustiti, da ovi ovdje govore ovakve stvari. (Gospodi) 
Slušajte ga, jer on dobro zna, što sam ja. 

Gospodin br. 1: 


Gospoda br. 2 
Gospodin br. 3 
Gospoda br. 4 


Oh!!! 


Franjo (povuče Ijubezno na desno Zlog Čovjeka , 
koji se ne opire, već oborene glave i posramljen pušta, 
da ga vodi. Ono četvero prigne se naprijed i pozorno 
slušajući ide za njima, mećući nogu za nogom u taktu — 
kao jedan. Franjo govori idući): Recite im samo, da sam 
vrijedan prezira, jer vi me poznajete bolje nego itko... 
Dajte, zar ne?... recite im, da sam samo zemaljski crv... 
bijedni... kukavni zemaljski crv... (Franjo je izišao 
desno , a svi za njim. — Franjin glas gubi se u daljini). 

Prosjak (ostao je sam na pozornici gledajući ih kako 
izlaze. Mršti se. Pokroči korak do sredine): Ali... Sve 
mi se čini, da taj odlazi, a nije mi platio... Ostavio mi 
je tek svoje kamenje, i to mi je čitava nagrada ... Uh ... 
(Promatra kamenje, što ga drži u ruci.)... Kamenje... 
Ej... Ali... Što je to? ... Pa kamenje je opet postalo 
pašteta! (Zagrize) Trista mu! I to izvrsna pašteta! (Grize 
dalje, da sve puca pod zubima). 


ZASTOR. 



UPUTE ZA IZVEDBU 


Gluma »Sv. Franjo i Zao Čovjek« mnogo je lakša za izvedbu, no što-' 
bi pomislili, kad je čitate, a zacijelo je mnogo zahvalnija nego ijedan- 
»komad«, koji obilazi našim društvenim pozornicama. Suvišno je, da ovdje 
ponavljam ono, što sam o auktoru i njegovu smjeru rekao u svesku glume 
»Gospa i Strijelac«, koju će ionako, nadam se, svi izvesti u istu večer 
s ovom glumom, jer i spadaju zajedno. Ali ne mogu, a d'a ponovno ne 
stavim na srce priređivačima, odnosno glavnome vođi društva, da svakako 
(ako već ne može i publici održati uvodno predavanje, što bi bilo najbolje) 
upozna barem glumce s piscem, a pogotovo, da im potanko rastumači i 
interpretira i tendenciju, više puta sakrivenu, i umjetničku formu Brochetovih 
djela, tim više, što ona osjetljivo otskaču od 1 šablone običnih »igrokaza«. 
Tek ako ovako redatelj postupa, moći će glumci da prodru u bit djela i, što- 
je glavno, da imaju od njega koristi. 

Mislim, da ni nekoliko uputa za pravilnu izvedbu ne će biti suvišno. 

Pišući ih poslužio sam se kratkim savjetima samoga auktora, koje sam, gdje 

* 

mi se činilo potrebno, proširio i popratio svojim crtežima sasvim u d'uhu 
Brocheta. Budu li se izvađači držali točno ovih uputa, mogu biti sigurni 

za stilsku ispravnost izvedbe, a svakako i za uspjeh, onakav značajan uspjeh, 
kakav su postigli pariški »Ccmpagnons de Notre-Dame« na praizvedbi djela* 
dne 21 siječnja 1926. Igrati je onako, kako su je oni igrali, najbolji je 

način, da si osiguramo isti uspjeh. Djelo je zapravo groteska, treba dakle 

nastojati, da se izvede ne realistički, već stilizirano d'o skrajnosti. Sva 

lica u ovoj glumi, osim sv. Franje, nisu jedna određena ličnost već perso¬ 
nifikacija, da tako kažem, jedne vrsti ljudi, koja postoji u tisuću primje- 













prosjak jede. Može biti i obično tijesto pečeno, da se ne raspadbe prije 
vremena. Ali pravu ima u torbi prosjak prije početka predstave. Četiri 
kamena ima u torbi Zao Čovjek, a na Franjinu je stolu imitirana pašteta 
od kartona. (A može i tu biti prava, naći će se već, tko će je pojesti!) 

I sad to ovako kola: Franjo dade prosjaku imitaciju, i ovaj je preda 

Zlome Čovjeku. Zao Čovjek spremi je u svoju torbu. Kad se kasnije hvali* 
da ima dokaze, lupa se po torbi, a kad 1 dijeli »paštetu« gospodi, okrene 
se, kao slučajno, leđima publici, vadi iz torbe kamenje i pruža ih njima. 

Na stranici 24 prosjak ih uzme u ruke i razgledava, pa ih kasnije neo- 

pazice spusti u torbu. Kad kaže: »Uh!«, zaviri u torbu, zgrane se i izvuče 
van pravu paštetu, te zagrize u nju slasno. Za efekat je potrebno, da doista 
jede! Naravno, da i to treba precizno uvježbati i više puta iskušati! 


V. Rr 

La collection croate đe pieces de theatre, »Collection de 
Genes le Comedien«, dirigee par Vojmil Rabadan et editee par 
la Maison editrice Saint Jerome (redacteur en chef dr. Josip 
Andrić), a Zagreb, Yougoslavie, presente son nouveau cahier... 


Apres »l’Archer vaincu par Notre-Dame«, paru dans notre 
dernier cahier, nous offrons maintenant au public croate une autre 
piece remarquable de M. Henri Brochet: »Saint Fran9ois et le 
Mechant Homme« (Andre Blot, editeur). Elle forme avec la 
precedente un dyptique franciscaine d une rare beaute, assez long 
pour remplir une soiree et presentant 1 auteur dans deux genres 
absolument differents: tandis que »L’Archer« est une priere, 
sublime, recueillie, un notturno lyrique tout en demi-teintes 
comme telle enluminure delicate dans les livres d heures, »Saint 
Fran5ois et le Mechant Homme« est une parade qui finit en 
miracle, un croquis pris sur le vif dans la rue, plein de vie et 
de mouvement, petillant d’une verve enjouee, mais toujours 
mesuree et sans aprete, rappelant plutot le frontispice grottesque 
ci’une farce »moult joyeuse« . . . Par un heureux contraste, sa- 
vamment menage, — c’est le secret de M. Brochet! — la douce 
figure du Poverello, humble et par ćela meme grande, s’y detache 
dans un relief des plus suggestifs .. . 

Dans cette version croate, le texte, traduit par moi, a ete 
encore accompagne d’une preface et de force indications ainsi que 
d’une longue description de la mise en scene. Quant aux maquettes 
pour les decors et les costumes, j’ai essaye de les etablir autant 
que possible dans le style de M. H. Brochet et de son collaborateur 
M. J. P. Delbos. Point d’exactitude historique done: le Mechant 
Homme, coiffe d’un haut de forme immense et brandissant en 
plus un journal 1934 evoque certains personnages de notre epoque, 
et les quatre types qui representent la foule — identique au 
XIIIe et au XXe sieele — ont re9u un peu partout de grands 
points d’interrogation, soulignants leur caractere presque 
allegorique. 

Voila done le deuxieme Fioretto de M. Henri Brochet 
traduit en croate, autant eclatant et pimpant que le premier etait 
diaphane et discret, mais egalement edifiant, egalement reussi au 
point de vue chretien et theatrale. 


Vojmil Rabadan 

ZBIRKA FRANCUSKIH KRŠĆANSKIH GLUMA 

»LES CAHIERS DU THEATRE CHRČTIFN«. 


HENRI GH£ON 

Bernadette devant Marie. Histoire veridique du fait de Lourd'es. 

Les trois miracles de sainte Cćcile. 

La vie profonde de saint Francois d’Assise. En cinq tableaux dramatiques. 
La merveilleuse histoire du jeune Bernard de Menthon. 

Les trois sagesses du vieux Wang. Tragćdie chinoise moderne en quatre 
tableaux. 

Justine et Cyprien. Tragi-comedie fantastique. 

La rencontre de saint Benoit et de sainte Scholastique. 

Triomphe de Notre Dame de Chartres. 

La parade du pont au diable. D’apres la legende de saint Kado. 
L’impromptu du charcutier, D’apres la Ićgende de saint Nicolas. 

La fille du sultan et le bon jardinier. 


HENRI BROCHET 


Saint Ours et le cheval pie. 

Mollesse, raisin et sacrifice. 

Le pauvre qui mourut pour avoir mis des gants. 
Le jardinier qui eut peur de la mort. 

Saint Felix et ses pommes de terre. 

Saint Francois et le mechant hoinme. 

Le maitre vous construit une maison. 

Le vent fait danser le sable. 

Quelque chose qui ne sent pas bon. 

On a deux pieds pour marcher. 


REN£ DES GRANGES 


Le cure d’Ars. 
Monsieur de Kćriolet. 


HENRI COCHARD 
Fiscre ou le mariage manque. 


PROSPER THUYSBAERT 

Elckerlyc ou Monsieur Chacun. Mystere allćgorique et liturgique. 
Petite Marie de Nimegue. 


TIRSO DE MOLINA 

Le damne pour manque de confiance. Adaptć de l’espagnol par Henri Ghćon. 

F. TIMMERMANS et ED. VETERMAN 
... Et ou Pćtoile s’arreta. Lćgende de Noel. 

ANDRĆ BLOT, fiDITEUR — 6, RUE DE LA SALP£TRl£RE. PARIŠ. 


NADBISKUPSKA TISKARA U ZAGREBU. 
























